**Decizia etapei de încadrare**

**PROIECT**

Ca urmare a solicitării de emitere a acordului de mediu adresată de **SC CHARLIE’ S CAR WASH SRL**  cu sediul în județul Mehedinți, municipiul Drobeta Turnu Severin, str.Bld Mihai Viteazu , nr.16 A, bl.M 11, sc.3 ,et.P , ap.3 , înregistrată la Agenția pentru Protecția Mediului Mehedinți cu nr4317/05.04.2022, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin **Legea nr. 49/2011**, cu modificările și completările ulterioare,

Agenția pentru Protecția Mediului Mehedinți ***decide,*** ca urmare a consultărilor desfășurate în cadrul ședinței Comisiei de analiză tehnică din data de 5.05.2022 ***că******proiectul* ” Construire spalatorie auto , self service , comuna Simian ,** propus a fi amplasat în județul Mehedinți, intravilan satului Simian , comuna Simian, ***nu se supune evaluării impactului asupra mediului.***

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:
2. Proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, Anexa nr. 2, ***pct.10 lit.b ,,Proiecte de infrastructură- proiecte de dezvoltare urbana...,,***iar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi, ***nu se supune evaluării impactului asupra mediului.***
3. **Caracteristicile proiectului**
   1. **Dimensiunea și concepția întregului proiect**

Lucrările proiectate sunt amplasate în intravilanul Localitatii Simian, Comuna Simian, judetul Mehedinti si au ca scop construirea unei spalatorii auto cu autoservire. Constructia se află in intravilanul construibil al Localitatii Simian.

Amplasamentul are urmatoarele vecinatati:

* la Nord cu DN E70;
* la Vest cu cale acces;
* la Sud cu cale acces;
* la Est cu Nr. Cadastral 56159.

Constructia spalatoriei dispune de 5 boxe pentru spalatorie a autovehiculelor, dintre care una este deschisa, si o incapere tehnica.

Spalatoria auto reprezinta o constructie rectangulara cu un singur nivel si parametrii exteriori 32,39 m dintre axele 1-7 si 4,88 m dintre axele A-B. Inaltimea structurii este de 3,0 m.

Pe fatade sunt prevazute locuri pentru amplasarea publicitatii exterioare cu indicarea brandului si iluminarii nocturne. Partile laterale ale constructiei spalatoriei prevad amplasarea luminii de fundal.

Elementele de baza pentru constructia obiectivului:

-fundatia: placa din beton armat;

-coloane si grinzi: din profile metalice;

-acoperis: tip sarpanta pe grinzi metalice semirotund acoperit cu folii de policarbonat semitransparent;

-despartitorii boxelor: sticla triplex;

-peretii exteriori (incapere tehnica): panouri sandwich;

-finisarea exterioara a elementelor (structurii) metalice – galvanizarea;

pardoseala: beton elicopterizat.

Toate pardoselile sunt acceptate in conformitate cu cerintele ecologice, sanitaro-tehnice si arhitecturale in vigoare.

Pardoseala constructiei spalatoriei se va incalzi cu ajutorul cazanului electric, care va fi instalat in incaperea tehnica. Sistemul de incalzire se va instala impreuna cu armarea placii. Toata documentatia se va coordona in ordinea stabilita de legislatia in vigoare.

Ventilatia incaperii tehnice se va face prin intermediul ferestrelor. Pentru asigurarea ventilarii mecanice a incaperii date, se va elabora un canal de ventilare amplasat in peretele exterior

Durata de executie a proiectului : 6 luni;

***Alimentare cu apă*** --Aprovizionarea cu apa se va efectua de la reteaua exterioara existenta, care este aprovizionata cu apa potabila si de menaj.

***Apele uzate menajere***, - Apele uzate vor fi evacuate intr-un decantor, apoi se vor curata prin separatorul de hidrocarburi si vor fi indreptate in sistemul de canalizare exterioara din calea de acces in latura de vest a amplasamentului. Reteaua interioara de canalizare se va monta din tevi PVC SN4 cu diametrul ∅160...200mm. Apele pluviale se vor evacua in reteaua de canalizare pluviala in baza conditiilor tehnice emise gestionarii retelei.

***Alimentarea cu energie electrică*** Alimentarea cu energie electrica se va face de la reteaua exterioara 380/220V. Distributia energiei electrice se va face de la un panou de distributie a energiei electrice.

***Organizarea de şantier*** se va realiza în interiorul amplasamentului, în zona proiectului, pe toată durata execuţiei lucrărilor, astfel încât impactul generat asupra factorilor de mediu în timpul executării lucrărilor de construcţii proiectate să fie cât mai redus.

* 1. **Cumularea cu alte proiecte existente și/sau aprobate**

Proiectarea obiectivului s-a realizat conform P.U.G. aprobat prin H.C.L. nr. 32/1999 -comuna Simian;

Nu au fost luate in considerare alte alternative.

* 1. **Utilizarea resurselor naturale, în special a solului, a terenurilor, a apei și a biodiversității**

Realizarea proiectului implică un consum de resurse naturale atât în perioada de execuție a lucrărilor (prin ocuparea suprafeței de teren necesare și prin utilizarea materialelor de construcție), cât și în cea de funcționare a activității (prin ocuparea suprafeței de teren).

Resursele naturale folosite în construcție sunt materialele tradiționale pentru tipul de construcții civile realizate cu structură portantă din beton armat, apă potabilă și energie electrică.

Având în vedere natura investiției propuse, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

* 1. **Cantitatea și tipurile de deșeuri generate/gestionate**

Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

Deșeurile rezultate în urma desfășurării activităților de construcție-montaj (codificate conform H.G. nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, Anexa 2) sunt următoarele:

* ***deșeuri menajere*** (20 03 01), generate din activitatea muncitorilor; se vor depozita în container și vor fi predate pe bază de contract către serviciul de salubrizare al localității; volumul va varia zilnic, funcție de numărul muncitorilor implicați în lucrări;
* ***deșeuri reciclabile***: deșeuri de hârtie și carton (20 01 01), deșeuri de ambalaje de plastic (15 01 02), pentru care se recomandă colectarea și depozitarea separată, în recipiente adecvate, special destinate, urmând a fi predate către societăți autorizate, în vederea valorificării;
* ***deșeuri de construcții***: pământ și piatră rezultată din excavații (17 05 04), deșeuri metalice (17 04 05), resturi de beton (17 01 01), lemn (17 02 01); fracțiunile reciclabile se vor valorifica prin unitățile autorizate; deșeurile inerte pot fi utilizate ca materiale de umplutură la indicația și cerința autorității locale ce emite autorizația de construire sau pot fi depozitate într-un depozit de deșeuri inerte.

Deșeurile de construcție rezultate, în general din activitatea de edificare a clădirilor pe amplasament, sunt reprezentate în proporție de 78-80% de deșeuri inerte (betoane, elemente de zidărie).

***Substanțele și preparatele chimice periculoase utilizate: nu este cazul.***

* 1. **Poluarea și alte efecte negative**

Ținând cont de tipul de activitate propusă prin proiect se preconizează că acest tip de obiectiv nu va avea impact semnificativ asupra calității factorilor de mediu din zona influentă, urmând să se înregistreze o ușoară presiune doar în timpul lucrărilor de construcție.

***Factor de mediu apă***

Conform caracteristicilor proiectului propus, se prevede alimentarea cu apă din rețeaua de apă potabilă a localității, deci nu se vor înregistra efecte asupra hidrologiei zonei și nu vor fi afectate în secundar alte activități.

Nu se vor evacua ape uzate neepurate și nici ape uzate epurate în emisar natural, deci nu va exista potențial impact asupra calității apelor de suprafață indusă de o astfel de acțiune.

Ținând cont de caracteristicile apelor uzate generate există premisele necesare ca aceste ape să respecte la evacuarea în rețeaua de canalizare indicatorii de calitate impuși de NTPA 002/2005.

Apele pluviale de pe acoperișurile construcțiilor prevăzute se vor descărca printr-un sistem de jgheaburi și burlane pe terenul adiacent și se vor infiltra în pământ în funcție de gradul de saturație al acestuia.

În perioada de implementare a proiectului se vor genera de pe șantier ape uzate de tip menajer de la facilitățile igienico-sanitare asigurate pentru personalul muncitor.

***Factor de mediu aer***

Din punct de vedere al impactului asupra atmosferei, se va înregistra influență asupra calității aerului pe perioada de construcție, ca urmare a excavării și manipulării pământului. De asemenea, mijloacele de transport și utilajele folosite pentru realizarea lucrărilor vor genera poluanți caracteristici arderii combustibililor în motoare (NOx, SOx, CO, pulberi, metale grele, etc.). Regimul emisiilor acestor poluanți este, ca și în cazul emisiilor de pulberi generate de excavări, dependent de nivelul activității zilnice, prezentând o variabilă substanțială de la o zi la alta, de la o fază la alta a procesului de construcție.

Ținând cont de anvergura investiției se apreciază că nu vor exista influențe majore, cuantificabile, în ceea ce privește calitatea aerului în zonă.

*După finalizarea obiectivului se va înregistra presiune suplimentară asupra acestui factor de mediu prin aportul de noxe evacuate de motoarele autovehiculelor de lângă și din incinta obiectivului*.

***Zgomot și vibrații***

În faza de execuție, sursele de zgomot și vibrații sunt produse atât de acțiunile propriu-zise de muncă mecanizată, cât și de traficul auto din zona de lucru. Aceste activități au un caracter discontinuu, fiind limitate, în general, numai pe perioada zilei. Se vor respecta zilele de odihnă legale și intervalul orelor de lucru permis în timpul zilei.

*În cadrul funcționării spălătoriei auto se va produce zgomot de către pompele de spălare. Jetul de înaltî presiune poate provoca un nivel ridicat de zgomot. Dacă nivelul de zgomot depășește valorile maxime admise, trebuie să se ia măsuri pentru atenuarea acestuia.*

***Factor de mediu sol/subsol***

Se va înregistra impact negativ redus, pe termen scurt, urmare a fenomenelor de tasare în zonele ocupate temporar pentru implementarea proiectului.

Impactul asupra solului, în zona construită, se va înregistra pe termen lung - perioada de viață a construcției. Se apreciază însă că în zona respectivă calitatea solului este slabă din punct de vedere al valorificării ca suport biologic pentru biodiversitate, dat fiind antropizarea zonei.

***Factor de mediu biodiversitate***

În planurile urbanistice aprobate terenul studiat are ca funcțiune, conform mențiunilor din certificatului de urbanism, de teren extravilan destinat construirii de locuințe cu funcțiuni complementare, spații comerciale, spații prestări servicii.. Urmarea locației, suprafața vizată de proiect este influențată de existența unei zone antropizate.

Pe perioada de implementare a proiectului, fiind lucrări limitate în timp și într-o zonă antropizată, nu se prognozează un impact negativ asupra calității biodiversității din zonă.

Pe perioada de funcționare a obiectivului nu se vor înregistra presiuni suplimentare asupra factorului de mediu biodiversitate față de situația prezentă.

***Peisajul***

În timpul realizării lucrărilor, peisajul va fi afectat de prezența utilajelor și a echipelor de muncitori, de organizarea de șantier.

Efect de modificare a peisajului actual îl va avea edificarea construcției.

Nu se va înregistra impact negativ vizual final al obiectivului, dat fiind tipul de proiect și raportarea la caracteristicile zonei.

În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzător de lucru cu efecte asupra minimizării timpului necesar pentru implementare.

***Mediul social și economic***

Activitatea propusă nu va avea impact asupra caracteristicilor demografice ale populației locale, nu va determina schimbări majore de populație în zonă.

Toate măsurile definite pentru protecția aerului, protecția împotriva zgomotului sunt măsuri cu efecte și în cazul protecției așezărilor umane.

Lucrările de amenajare ale obiectivului se vor desfășura cu respectarea legislației în vigoare.

**2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: nu este cazul;
* riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**2.7 Riscurile pentru sănătatea umană**

Obiectivul propus nu are un caracter special care să-l facă incompatibil cu vecinătățile (fiind o construcție civilă obișnuită, cu funcțiunea de spălătorie auto).

Principalele elemente legate de impactul realizării și funcționării obiectivului asupra așezării umane și sănătății populației vor fi prezente mai ales în perioada funcționării spalătoriei auto. Pentru diminuarea acestora vor fi prevăzute măsuri atenuatoare ale efectelor. Proiectul detine notificare emisa de Directia de Sanatate Publica Mehediniti nr.8813/04.05.2022;

1. **Amplasarea proiectului**

Locația aferentă obiectivului propus se află în intravilanuln satului Simian , comuna Simian, UTR3, judeţul Mehedinți.

Terenul pe care vor fi executate lucrările din acest proiect este proprietatea beneficiarului și are o suprafaţă totală de 800 mp, din care suprafaţa construită conform prezentului proiect va fi de 32,39 mp, măsurată la cota terenului amenjat (CTA).

* Terenul are ca vecinătăţi : la Nord cu DN E70, la Vest cu cale acces,la Sud cu cale acces,la Est cu Nr. Cadastral 56159.

**3.1 Utilizarea actuală și aprobată a terenurilor**

Conform Certificatului de urbanism nr. 103 din 22.03.2022 emis de Primăria Comunei Simian terenul pe care se va realiza obiectivul este situat în intravilanul satului Simian , comuna Simian, judetul Mehedinti ;

Terenul este situat în UTR 3 care prevede : lucrari de intretinere , renovare , modernizare la nivelul frontului construit , constructii de locuinte cu regim de inaltime P, P+1(M ), P+2 cu functiuni complementare , compatibile cu functiunea de locuit , cai rutiere , cale ferata , servicii , institutii , institutii publice , spatii verzi ;

Nu se va schimba destinaţia actuală a terenului.

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Terenul pe care se va construi obiectivul se află în zonă construibilă, antropizată.

Pe terenul analizat nu există specii de plante și animale pentru care să fie necesare măsuri speciale de conservare.

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. Zone umede, zone riverane, guri ale râurilor: ***nu este cazul*.**
    2. Zone costiere și mediul marin: ***nu este cazul.***
    3. Zonele montane și forestiere: ***nu este cazul.***
    4. Arii naturale protejate de interes național, comunitar, internațional: ***nu este cazul.***
    5. Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice: ***nu este cazul.***
    6. Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: ***nu este cazul.***
    7. Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***
    8. Zonele cu o densitate mare a populației: ***nu este cazul****.*
    9. Peisaje și situri importante din punct de vedere istoric, cultural sau arheologic: ***nu este cazul.***

1. **Tipurile și caracteristicile impactului potențial**

Zona poate fi afectată din punct de vedere al factorilor de mediu, în două situații: pe perioada execuției obiectivului și pe perioada exploatării obiectivului.

Cuantificarea amplorii prognozate a impactului a ținut seama de efectele asupra mediului:

* direct, indirect, secundar și cumulativ;
* pe termen scurt, mediu și lung; permanent și temporar;
* pozitiv și negativ.
  1. **Importanța și extinderea spațială a impactului**

Fiind o zonă antropizată, în zonă și în imediata vecinătate a lucrărilor propuse, nu sunt identificate specii sau habitate de interes.

Se apreciază că populația nu va fi afectată în mod negativ din punct de vedere al calității mediului de construcțiile propuse, în schimb va beneficia de avantajele îmbunătățirii infrastructurii și, eventual, ale îmbunătățirii calității vieții.

Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.

* 1. **Natura impactului**

Pe perioada execuției lucrărilor de construcții, asupra populației impactul va fi minim (obișnuit pentru acest tip de lucrări). În execuția lucrărillor se vor lua măsuri de protecție pentru a minimaliza poluarea cu praf și poluarea sonoră. Impactul va fi numai pe termen scurt (pe durata execuției lucrărilor) și va afecta un număr redus de persoane.

Pentru perioada de exploatare se apreciază că impactul potențial asupra factorilor de mediu (nivel de zgomot) poate fi negativ.

* 1. **Natura transfrontieră a impactului**

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

* 1. **Intensitatea şi complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență majoră asupra factorilor de mediu din zonă.

* 1. **Probabilitatea impactului**

Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

În perioada de funcționare, probabilitatea unui impact asupra factorilor de mediu (nivel de zgomot) este crescută.

* 1. **Debutul, durata, frecvenţa şi reversibilitatea impactului**

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

***În perioada de execuție****:*

* **Durata impactului*:*** impactul este de durată determinată, pe perioada realizării lucrărilor de construcție;
* **Frecvența impactului*:*** lucrările de construcție se vor derula într-o etapă compactă;
* **Reversibilitatea impactului*:*** impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier; curățarea terenului de pământ, nisip și trasportarea în zone reglementate; eliminarea deșeurilor generate de lucrătorii de pe șantier și deșeurile de ambalaje rezultate de la materialele de construcții utilizate.

***În perioada de funcționare****:*

* ***Durata impactului:*** în intervalul de lucru;
* ***Frecvența impactului:*** zilnic;
* ***Reversibilitatea impactului:***în condiții de funcționare în parametri optimi (atenuare zgomot) a obiectivului propus, se apreciează că nu sunt situații care să determine ireversibilitatea impactului.
  1. **Cumularea impactului cu impactul altor proiecte existente şi/sau aprobate**

Nu este cazul.

**4.8** **Posibilitatea de reducere efectivă a impactului**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, ***descrise la punctul IV.***

Aplicarea măsurilor de diminuare a impactului generat de realizarea și funcționarea investiției, împreună cu obligația constructorului și a beneficiarului de a respecta legislația de mediu în vigoare, vor contribui la reducerea oricărui potențial impact asupra mediului.

1. **În timpul procedurii s-a efectuat, conform procedurii, informarea publicului privind deciziile luate. Nu s-au înregistrat observații/sesizări referitoare la proiectul propus.**

**II. Motivele pe baza cărora s-a stabilit neefectuarea evaluării adecvate:**

Proiectul propus nu intră sub incidenţa art. 28 din O.U.G. nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare.

1. **Motivele pe baza cărora s-a stabilit neefectuarea evaluării impactului asupra corpurilor de apă:**

Proiectul propus nu intră sub incidența articolelor nr.48 și nr.52 din Legea nr. 107/25.09.1996 - legea apelor. Proiectul detine aviz favorabil emis de SC Secom S.A cu nr. 4883/ 19.04.2022 privind racordarea la reteau de alimentare cu apa si canalizare din zona.

1. **Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentul din intravilanul municipiului Drobeta Turnu Severin, respectându-se următoarele prevederi:

* *Se vor respecta datele şi specificaţiile din documentaţia tehnică precum şi legislaţia de mediu în vigoare;*
* *Se vor respecta măsurile prevăzute prin proiect în vederea diminuării impactului asupra factorilor de mediu;*
* *Beneficiarul răspunde de realizarea corectă a lucrărilor propuse, prezentate în Memoriul de prezentare;*
* În perioada de implementare a proiectului se vor adopta măsuri pentru evitarea eroziunii hidraulice a suprafețelor excavate sau a depozitelor temporare de pământ, precum și a materialelor solubile sau antrenabile cu apă;
* Pe perioada de implementare a proiectului se vor utiliza echipamente și utilaje de generație recentă, prevăzute cu sisteme performante de minimizare și reținere a poluanților în atmosferă și care să genereze nivele minime de zgomot;
* Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;
* Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor pe porțiunile de sol;
* În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzator de lucru cu efecte asupra minimizării timpului necesar pentru implementare;
* Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare în economia investitiei;
* Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de construcție nu trebuie să existe pe amplasament alte suprafețe ocupate definitiv decât cele necesare funcționării obiectivului;
* Evacuarea ritmică a deșeurilor din zona de generare în vederea evitării formării de stocuri și creșterii riscului amestecării diferitelor tipuri de deșeuri;
* Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora;
* Alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;
* Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;
* Se interzice abandonarea deșeurilor și/sau depozitarea în locuri neautorizate;

***La finalizarea investiției va fi notificată APM Mehedinți, în vederea verificării realizării proiectului în conformitate cu cerințele legale și cu condițiile din prezentul act și întocmirii procesului verbal de constatare a respectării condițiilor impuse.***

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV**,

**Constantin Viorel VISAN**

**Şef serviciu A.A.A., Întocmit,**

Dragoș Nicolae TARNIȚĂ Ilse PALALOGA